cyanic-selkie/wikianc huggingface dataset:
Mercedes-Benz M102 enjin
Die M102 Mercedes-Benz-enjinfamilie was in die 1980's en vroeë negentigerjare 'n inlynviersilinder-petrolenjin. Dit is 'n relatiewe oorhoekse enjin met 'n groot boor en 'n kort slag in vergelyking met die M115-enjin wat gedurende dieselfde tydperk gebruik is.
M102.910
Gepas in die W201 190E 1.8 sedert 1990: Inhoudsmaat 1797 cc. Kraglewering: 80 kW. Wringkrag: 154 Nm.
Toepassings:
M102.920
Die M102.920 was 'n 2.0 L enjin met 'n boor en slag van 89 x 80.25 mm, toegerus met 'n vergasser 175 CDT. Inhoudsmaat: 1997 cc. Kraglewering: 80 kW. Sweedse en Switserse modelle ontwikkel slegs 72 kW teen 5000 opm weens dié lande se strenger uitlaatregulasies.
Toepassings:
M102.921
Soortgelyk aan die M102.920, maar minder kragtig weens 'n ander nokas en vergasser. Kraglewering: 66 kW.
Toepassings:
M102.922
'n Opdatering van die M102.920 enjin vir gebruik in die W124 onderstel. Inhoudsmaat 1997 cc. Kraglewering: 80 kW.
Toepassing:
M102.924
Soortgelyk aan die M102.921, maar met 'n ander vergasser, enkelbandaandrywing vir die alternator, kragstuurpomp en lugreëlingkompressor (indien gepas). Kraglewering: 77 kW.
Toepassing:
M102.938
Lae-drukverhoudingweergawe van die M102.921. Kraglewering: 63 kW.
Toepassing:
M102.939
Lae-drukverhoudingweergawe van die M102.920. Kraglewering: 74 kW.
Toepassings:
M102.961
A 2.0 L multipuntbrandstofinspuiting (KE-Jetronic) variannt van die M102.921. 'n "E" is bygelas by die modelnaam (dit staan vir "einspritzung", die Duits vir brandstofinspuiting). Die enjin is identifiseerbaar deur TSZ-ontsteking. Inhoudsmaat: 1997 cc. Kraglewering: 90 kW
Toepassing:
M102.962
'n Opdatering van die M102.961 ingevoer in 1985, met kraguitset van ongeveer 66 kW. Die enjin is identifiseerbaar deur EZL-ontsteking en 'n enkele hulpdryfband. Inhoudsmaat: 1997 cc. Kraglewering: 87 kW
Toepassing:
M102.963
Toepassing:
M102.964
2.0–literweergawe met KE-Jetronic brandstofinspuiting vir die Italiaanse W460. Inhoudsmaat: 1997 cc. Kraglewering: 90 kW
Toepassing:
M102.980
Die M102.980 was 'n 2.3 L-weergawe met 'n boor van 95.5 mm en 80.25 mm slag. Dit gebruik K-jetronic brandstofinspuiting. Inhoudsmaat: 2299 cc. Kraglewering: 100 kW
M102.981
Toepassing:
M102.982
Sootgelyk aan die M102.980-weergawe, maar met Bosch se nuwer KE-Jetronic-stelsel. Inhoudsmaat: 2299 cc. Kraglewering: 97 kW.
Toepassings:
M102.983
'n 16-klepweerfawe van die M102.985 met 'n silinderkop ontwerp deur Cosworth. Inhoudsmaat: 2299 cc. Kraglewering: 138 kW; VSA: 125 kW.
Toepassing:
M102.985
'n 8-klepper M102 met 2.3 L-verplasing gebruik in die W201 onderstel met KE-Jetronic-brandstofinspuiting. Inhoudsmaat: 2299 cc. Kraglewering: 97 kW
Toepassing:
M102.990
'n Opdatering van die 16-klepweergawe met verhoogde kapasiteit (2.5 L) en versterkte ribbes, steeds met 'n silinderkop ontwerp deur Cosworth. Inhoudsmaat: 2498 cc. Kraglewering: 150 kW
Toepassing:
M102.991
'n Opdatering van die 2.5 16-klepweergawe, maar met korter slag en groter boor. H-stafies en suierkoelspuiters. Inhoudsmaat: 2463 cc. Kraglewering: 147 kW
Toepassing:
M102.992
'n Opdatering van die 102.991 weergawe deur die verwydering van vier krukasbalansseergewigte en met selfs meer versterkribbes vir 'n hoër toerestrek. Groter inlaatspruitstuk en uitlaatpype. Hoër drukverhouding 10,5:1. Inhoudsmaat: 2463 cc. Kraglewering: 173 kW
Toepassing:
Richard Caldicot
Richard Caldicot (7 Oktober 1908 – 16 Oktober 1995) was 'n Engelse akteur. Hy was bekend vir sy rolle in die televisiereekse The History of Mr. Polly (1959), Strife (1960), Mrs Thursday (1966), en Breakaway (1980).
Likoma-eiland
Likoma-eiland is die grootste van twee bewoonde eilande in die Malawimeer (ook bekend as die Njassameer) in Oos-Afrika. Die ander een is die nabygeleë Chizumulu-eiland. Albei behoort aan Malawi, al lê hulle ’n paar kilometer van Mosambiek en word hulle deur Mosambiekse water omring. Saam vorm hulle die Likoma-distrik van Malawi.
Die eiland beslaan ’n gebied van 18 km2 en is in die noordooste van Malawi geleë, 7 km noordwes van Cobue in Mosambiek. Die naaste Malawiese dorp is Chintheche.
Geskiedenis en omgewing
duimnael|links|160px|Die Sint Petruskatedraal op Mbamba. duimnael|links|160px|Kremetartbome op Likoma.
In 1880 het sendelinge van die Universiteitesending na Sentraal-Afrika op versoek van David Livingstone hul hoofkwartier op Likoma-eiland gevestig. Vanweë die teenwoordigheid van sendelinge is die eiland aan Malawi toegewys eerder as aan Mosambiek toe die landsgrense in Oos-Afrika ná die Tweede Wêreldoorlog vasgestel is.
Kaatsspel
Kaatsspel is 'n opelugspel wat tans nog in Nederland, Baskeland, Frankryk en België gespeel word. Tydens die spel word 'n balletjie tussen twee mededingende partye op 'n baan met die blote of bedekte plathand heen en weer gedryf. Om te kaats (werkwoord) is om die kaatsspel te speel. Die kaatser is die persoon wat die bal speel. Dit word op 'n kaatsbaan of kaatsveld beoefen (meestal van gras), waarop die kaatsbal heen en weer geslaan word.
Likoma-eiland
Geskiedenis en omgewing
Ondanks ’n hoë bevolkingsdigtheid is die natuur op die eiland in ’n groot mate ongerep. Die kus het ’n groot verskeidenheid eienskappe, van rotsagtige skuinstes tot sanderige inhamme en moerasse. Die binneste deel is hoofsaaklik met gras bedek, met baie mango- en kremetartbome (van die spesie Adansonia digitata).
Kaatsspel
Kaatsspel is nie-amptelik by die Olimpiese Somerspele 1928 in Amsterdam gedemonstreer. Daar word geglo dat dit een van die oudste balsporte ter wêreld is wat vandag nog beoefen word. Die telling is soortgelyk aan tennis. Die eerste span wat ses potte wen, wen die wedstryd.
Likoma-eiland
Geskiedenis en omgewing
Die diere is hoofsaaklik klein reptiele, amfibieë en voëls, asook ’n paar ongewerweldes soos skerpioenspinnekoppe. Aan die kus word krokodille soms gesien. Nes in die res van die Malawimeer, kom visse van die kurperfamilie veral in die water voor; van hulle is inheems aan die Likoma-gebied.
Bevolking
Likoma is dig bevolk, met sowat 9 000 bewoners in sowat ’n dosyn nedersettings. Die grootste hiervan is die dorp Likoma. Die grootste etniese groepe is die Nyanja (60%) en Tonga (25%). Kleiner groepe sluit die Tumbuka, Yao en Chewa in. Die grootste ekonomiese bedrywigheid is visvang, hoewel landbou (veral rys en kassawe) ook beoefen word.
Op die dorp Mbamba is ’n besige mark. Dit is ook bekend danksy die Anglikaanse Sint Petruskatedraal, een van Afrika se grootste kerke.
Weens armoede en te min hospitale is openbare gesondheid swak, hoewel malaria (wat algemeen in Malawi voorkom) nog nie gerapporteer is nie. Likoma was onlangs die onderwerp van ’n wetenskaplike studie oor MIV en ander seksueel oordraagbare siektes.
Ondanks die klein mate van ekonomiese ontwikkeling is daar verskeie skole wat al die nedersettings bedien en geletterdheid is dus algemeen.
Infrastruktuur
Likoma het geen teerpaaie nie en daar is min motors. Elektrisiteit word verskaf deur middel van ’n kragopwekker wat gewoonlik saans tienuur afgeskakel word. Daar is ’n klein telefoonnetwerk, maar telefone self is skaars. Hotelle en instellings wat internet het, verkry toegang met ’n radioverbinding.
Die eiland het ’n geteerde vliegveld en kan per vliegtuig bereik word. Nyassa Air Taxi het klein vliegtuie wat gereeld tussen Lilongwe en Likoma vlieg.
Bill Smitrovich
Bill Smitrovich (gebore 16 Mei 1947) is 'n Amerikaanse akteur, regisseur, en vervaardiger. Hy is bekend vir sy rolle in die rolprente Ted (2012), The November Man (2014), en Ted 2 (2015), en in die televisiereeks Life Goes On (1989).
Likoma-eiland
Infrastruktuur
Die hoofvervoermiddel is die stoomboot MV Ilala, wat al die groot dorpe aan die Malawimeer en op die eilande aandoen. Daar is ook kleiner bote (insluitende daus) wat na Chizumulu en Cobue vaar. Beide passasiers en goedere word vervoer.
Likoma is ’n toeristebestemming en daar is ’n paar hotelle en hostels vir rugsakreisigers. Die water om die eiland is gewild vir snorkel en duik.
Nicole Randall Johnson
Nicole Randall Johnson (gebore 9 Desember 1973) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent Role Models (2008) en in die televisiereekse MADtv (1995), Reno 911! (2003), en Key and Peele (2012).
Heinz Winckler
Heinz is op Stellenbosch, Wes-Kaap gebore as die oudste van drie kinders. Hy het regte gestudeer aan die Universiteit Stellenbosch. Nadat hy Idols gewen het, het hy sy studies opgeskop vir sy musiekloopbaan. Hy is getroud met Aletté-Johanni en hul eersteling, Lian Theo, is op 23 Mei 2010 gebore.
Idols
Idols was die Suid-Afrikaanse weergawe van die Britse Pop Idol-program, en is aangebied as 'n talentkompetisie waar deelnemers voortdurend uitgeskakel word om die aantal deelnemers te verminder. Tydens die program is na Winckler verwys as "Hunky Heinz".
Loopbaan na Idols
Winckler se debuut-enkel, Once in a lifetime, behaal dubbelplatinum in Suid-Afrika. Sy daaropvolgende debuutalbum, One step closer, sluit die liedjie in asook Soledad, 'n "cover" van die Westlife-lied wat hy tydens Idols opgevoer het, en Next stop happiness, wat ook later as 'n enkel uitgereik is.
Diskografie
duimnael|regs|250px|
House of Fraser
House of Fraser is 'n Britse luukse afdelingswinkelketting wat in 2018 59 winkels in die Verenigde Koninkryk en Ierland in bedryf het. Die jaarlikse omset beloop meer as £1,2 miljard (ZAR16,8 miljard). Die onderneming is oorspronklik in 1849 in Glasgow, Skotland as Arthur and Fraser gestig. In 1891 het dit as Fraser & Sons bekend gestaan. Die maatskappy het in die vroeë 20ste eeu aanhou groei, maar eers ná die Tweede Wêreldoorlog het dit danksy 'n groot getal oornames tot 'n nasionale winkelketting uitgebrei. Tussen 1936 en 1985 is meer as sewentig ondernemings, hulle dogtermaatskappye nie ingereken nie, oorgeneem. Die onderneming is in 1948 vir die eerste keer op die Londense Effektebeurs genoteer en is uiteindelik by die FTSE 100-indeks ingesluit voordat dit in 2006 deur die Yslandse beleggingsmaatskappy Baugur Group oorgeneem is.
Die onderneming se oornames het baie huishoudelike name uit die kleinhandelbedryf ingesluit waarvan sommige as deel van die ketting se langtermynstrategie om winkels onder die House of Fraser-handelsmerk saam te snoer nie meer gebruik word nie. House of Fraser het 'n aantal bekende winkels gekoop, waaronder Army & Navy, Beatties, Dickins & Jones, Jenners, die afdelingswinkel Howells, Kendals, Rackhams, Binns en Harrods of Knightsbridge (tans in privaat besit). D H Evans se winkel in Londen se bekende Oxford Street-winkelstraat is in 2001 onder die naam House of Fraser heropen en dien tans as die ketting se vlagskipwinkel. Die grootste winkel van House of Fraser is in Birmingham geleë.
Ander maatskappye het 'n aantal pogings onderneem om die House of Fraser-groep oor te neem, soos byvoorbeeld Boots en Lonrho, maar dit was die oorname deur Baugur wat die eienaarskap van House of Fraser onder die Britse publiek se aandag gebring het. Baugur het in Februarie 2009 bankrot gespeel, en House of Fraser het vervolgens van eienaar gewissel. Die aandele aan House of Fraser word tans deur die Britse sakeman Mike Ashley gehou nadat die ketting in Augustus 2018 onder administrasie geplaas is. Onderhandelinge is onder meer met verhuurders gevoer.
Geskiedenis
House of Fraser het sy oorsprong in 'n klein tekstielwinkel wat deur Hugh Fraser en James Arthur in 1849 op die hoek van Argyle en Buchanan Street in die middestad van Glasgow geopen is. Byna 'n eeu later, in 1941, was dit 'n ketting met 'n aantal winkels in Skotland wat House of Fraser as sy nuwe naam gekies het.
Gedurende die 1950's het die ketting, wat steeds in besit van die Fraser-Familie was, vinnig begin uitbrei. Met die oorname van 'n mededinger, die Binns-winkelketting (wat in die vroeë 19de eeu in Sunderland as tekstielhandel gestig is), het House of Fraser nuwe winkels dwarsoor Skotland, in Carlisle en die noordooste van Engeland gevestig. In die laat 1950's is die Londense luukse afdelingswinkel Harrods en Dickins & Jones deur House of Fraser oorgeneem. Die groeifase het tot in die 1970's voortgeduur toe bekende kleinhandelondernemings soos Rackhams, Army & Navy en Dingles deel van House of Fraser geword het.
In 1985 het 'n ingrypende verandering plaasgevind toe House of Fraser vir £615 miljoen deur die Al Fayed-familie gekoop is. 'n Nuwe strategie is aangekondig waarvolgens kleiner winkels deur groter eenhede vervang sou word. In 19994 is aandele van House of Fraser vir die eerste keer op die Londense Effektebeurs verhandel - teen 'n markwaarde van £484 miljoen. Harrods is destyds afgesplits en vervolgens as die privaat eiendom van Al Fayed bedryf.
'n Oorname-aanbod deur die Skotse kleinhandel-entrepreneur Tom Hunter is in 2003 van die hand gewys, terwyl enkele filiale in Skotland verkoop of gesluit is. Net twee jaar later het die groep sy uitbreidingsprogram hervat met die oorname van 16 winkels wat onder die handelsmerk Jenners and Beastties bedryf is. Betreklik groot nuwe afdelingswinkels is in 2008 onder meer in Belfast, Bristol en die Westfield-winkelsentrum in Wes-Londen geopen. Die eerste oorsese winkel het sy deure in 2013 in die World Trade Center-winkelsentrum in Aboe Dhabi geopen.
In 2014 is House of Fraser deur die Chinese afdelingswinkelketting Nanjing Xinjiekou Department Store Co (ook bekend as Nanjing Cenbest) oorgeneem. Strawwe mededinging deur aanlynwinkels en modewinkels het - net soos bestaande pensioenverpligtinge en hoë huurgelde in gewilde Britse winkelstrate - bygedra tot House of Fraser se stadige agteruitgang.
In Junie 2018 het House of Fraser aangekondig dat 31 van die ketting se 59 afdelingswinkels in die Verenigde Koninkryk, insluitende die vlagskipwinkel in Londen se Oxford Street asook afdelingswinkels in Birmingham, Cardiff en Edinburg, as deel van 'n herposisioneringsplan gesluit sou word. Hieruit sou moontlik die verlies van sowat 6 000 werksgeleenthede gevolg het - 2 000 van House of Fraser se eie personeel en 'n verdere 4 000 in konsessiesake. Alhoewel die onderneming in die finansiële jaar tot 31 Januarie 2018 'n bedryfswins van £19,9 miljoen vermeld het, gaan dit gebuk onder 'n skuldlas van £390 miljoen waarvoor in 2017 £18,7 miljoen vir rente en skulddelging betaal moes word.
Richard Abbott (akteur)
Richard Abbott (22 Mei 1899 – 18 Junie 1986) was 'n Amerikaanse akteur. Hy was bekend vir sy rolle in die rolprente The Fountain (1934) en The Last Escape (1970), en in die televisiereekse Lights Out (1946) en Man Against Crime (1949).
Asparagus
Asparagus is 'n genus van blomdraende plante in die familie Asparagaceae, subfamilie Asparagoideae. Dit bestaan uit 212 spesies. Die meeste spesies is immergroen, meerjarige plante wat in die onderbos as liane, bosse of rankplante groei. Die bekendste spesie is die eetbare aspersie (Asparagus officinalis). Sommige spesies, byvoorbeeld Asparagus densiflorus, word as ornamentele plante gebruik.
House of Fraser
Geskiedenis
In Augustus 2018 het House of Fraser in ernstige finansiële moeilikhede beland nadat die Chinese eienaars nie daarin geslaag het om die ketting aan 'n ander Chinese onderneming, C.banner, te vekoop nie. Die ketting is uiteindelik deur Mike Ashley, die eienaar van Sports Direct wat reeds in besit was van elf persent van die HoF-aandele, van bankrotskap gered deur 'n suksesvolle oorname-aanbieding van £90 miljoen. Mike Ashley beplan om 47 van House of Fraser se afdelingswinkels van sluiting te red. Vir 'n aantal winkels soos dié in Edinburg se Princes-straat kon geen ooreenkoms met verhuurders bereik word nie. Die webtuiste van House of Fraser was tydelik weens 'n geskil met leweransiers gesluit.
Wildekastaiing
Die wildekastaiing (Calodendrum capense) is 'n boom wat varieer van klein tot groot; afhangend van hul habitat. Dit is inheems aan Suid-Afrika, waar dit in al die provinsies voorkom, asook in Eswatini, Kenia, Lesotho, Malawi, Tanzanië, Uganda en Zimbabwe.
Die boom groei meestal in woude en het enkelvoudige blare. In Engels staan die boom bekend as die Cape Chestnut. Die boom se FSA-nommer is 256.
Jan de Wet
Jan de Wet (Harrismith, 3 Februarie 1950 -) is 'n Suid-Afrikaanse sanger wat meestal Christelike en geestelike liedere sing.
Opleiding
Vanaf 1975 studeer hy aan die Universiteit van Stellenbosch, dien as Voorsitter van die Studenteraad en behaal die grade B.Teologie en Meestersgraad in Teologie en word 'n predikant in die NG kerk van Suid Afrika. Hy was leraar van 'n gemeente in Somerset-Wes waar hy gewoon het van 1980 tot 1989 en begin met onafhanklike musiekbediening in 1983.
Musiekloopbaan
Hy het sy eerste klankopname as sang en uitvoerende kunstenaar in 1967 gemaak en terwyl hy onderwyser en predikant was was hy steeds aktief betrokke by die musiek industrie. Deur die jare het hy meer as 60 musiekalbums vrygestel (plate, kassette, CDs, videos, DVDs), sommiges is saam met ander kunstenaars of kompilasie-albums o.a. Dana Winner, Gé Korsten, Coenie de Villiers, Rina Hugo, Jak de Priester, Sonja Herholdt, Carike Keuzenkamp. Talle van sy albums het goue of platinum status verwerf. Hy is tans onder kontrak by Sony Musiek en ook betrokke by die sanggroep "Manne wat Glo" wat plaaslik sowel as en internasionaal optree.
Hy was die aanbieder van radio en tv-programme (Die Hemele Roem -Radio Orion en Soeklig  op SABC2). Van sy geestelike boodskappe word gereeld op RSG en Radio Kansel uitgesaai.
Hy ontvang in 1975 en 1976 twee Sarie-toekennings (SA Recording Industry-toekenning – deesdae die SAMA) vir sy komposisies ‘Ek verlang na jou’ en ‘Sonder jou’. Sy album Via Dolorosa verwerf 'n SAMA vir die beste Gospelproduksie van die jaar. Wen ook n aantal Lier-toekennings en word deur die ATKV met n oorkonde vereer vir sy bydrae tot Gospelmusiek in SA. Ontvang  'n Huisgenoot-Skouspel en 'n Gospel Skouspel-toekenning (Radio Tygerberg) vir sy werk as gospelkunstenaar.
Hy het 'n leidende rol ingeneem tydens die stigting van die "Christelike Aksie vir Musikante", "Christian Artists SA" en die "South African Gospel Music Association".
Persoonlik
Jan is getroud met Jeanette en het drie getroude kinders en 6 kleinkinders. Hy het deur die jare op verskeie rade gedien, talle boeke gepubliseer, 10 Comrades-maratonne suksesvol voltooi en lei gereeld groepe na Israel. Hy is ook 'n organiseerder en leier van jaarlikse motorfietstoere na die Europese Alpe.
Publikasies
'n Aantal geestelike boeke het uit sy pen verskyn:-
Optredes
Hy tree gereeld by verskeie Afrikaanse Kunstefeeste op, asook die Huisgenoot Skouspel. Jan se musiekbediening strek regoor Suid-Afrika sowel as in verskeie oorsese lande soos die VSA, Duitsland, Switserland, Nederland, België, Frankryk, Nieu-Seeland, Australië en die Verenigde Koninkryk sowel as naburige lande: Namibië, Botswana, eSwatini en Mosambiek. Naas sy optredes en opnames vir volwassenes is sy kinderproduksies baie bekend onder die titel LOFKLEUTERS en LOFLAAITIES.
Diskografie
Sleutel: *Kompilasie Albums; **Solo-opname op album met ander kunstenaars; ***Saam met ander kunstenaars; ****Kortspeelopname
Turkse Lugmag
Die Turkse Lugmag (Turks: Türk Hava Kuvvetleri) is die lugvleuel van die Turkse Weermag. Die Turkse Lugmag kan sy oorsprong terugdateer na Junie 1911 toe dit deur die Ottomaanse Ryk gestig is, alhoewel die lugmag soos dit vandag bekend staan, eers in 1923 tot stand gebring is met die skepping van die Republiek van Turkye.
In 1998 het die Turkse Weermag 'n program van modernisering ter waarde van VS$ 160 miljard oor 'n periode van twintig jaar in verskillende projekte aangekondig. 45 miljard dollar is geoormerk om vir die opknapping van die Turkse Lugmag te gaan, en sluit die ingebruikneming van nuwe vegvliegtuie (bestaande uit TAI TFX en Lockheed Martin F-35 Lightning II) en helikopters (bestaande uit aanval, swaarlig, mediumlig en ligte helikopters vir algemene doeleindes) in.
Die wêreld se eerste swart vlieënier Ahmet Ali Çelikten en die eerste vroulike vegvlieënier Sabiha Gökçen het albei in die TAF gedien.
Na die staatsgreeppoging van 2016
In die nasleep van die Turkse staatsgreeppoging in 2016 is duisende militêre offisiere ontslaan, met baie in hegtenis geneem en tronk toe. Aangesien vlieëniers van die lugmag 'n belangrike rol in die staatsgreeppoging gespeel het (die hoofkwartier van die staatsgreeppoging was in die Akinci-basis naby die hoofstad Ankara), is meer as 350 F-16-vlieëniers ook in die tronk gestop, wat die lugmag met meer vliegtuie gelaat het as vlieëniers. In reaksie daarop het die Turkse regering gepoog om afgetrede vlieëniers te dwing om na die weermag terug te keer om sy lugafweerstelsels te versterk 'n Voormalige hoof van die lugmag is ontslaan, sowel as 42% van die lugmaggeneraals en verskeie basisbevelvoerders, waaronder die bevelvoerder van die belangrike Incirlik-lugbasis.
Vliegtuie vir vroeë waarskuwing en beheer (AEW&C)
Altesaam vier Boeing 737 AEW&C Peace Eagle vliegtuie (saam met grondondersteuningstelsels) is deur die Turkse lugmag bestel, met 'n opsie vir nog twee vliegtuie Turkish Aerospace Industries (TAI) is die primêre subkontrakteur vir die produksie van Peace Eagle-onderdele, vliegtuigmodifikasie, montering en toetse.
Die kontrak met Boeing, wat op 23 Julie 2003 onderteken is, het 'n waarde van 1,385 miljard dollar, wat later met 59 miljoen dollar verminder is omdat daar nie voldoen is aan sommige van die vereistes nie. Die uitbetaling aan Boeing het VS$ 637 miljoen beloop. Die projek bestaan uit die aflewering van 737-700 vliegtuigraamwerke, grondradar en beheerstelsels, grondbeheersegmente vir opleiding van sendingpersoneel, sendingondersteuning en onderhoudsondersteuning.
Lughervulvliegtuie
In 1994 het die Turkse Lugmag 'n ooreenkoms onderteken vir die huur van twee en aankoop van sewe Boeing KC-135 Stratotenker-vliegtuie. Na die suksesvolle aflewering van al sewe aangekoopte vliegtuie, is die twee gehuurde KC-135R's aan die Verenigde State terugbesorg. Al sewe die KC-135R Stratotanker-vliegtuie van die Turkse Lugmag het die opgradering met Pacer CRAG (kompas, radar en GPS) ontvang. Die KC-135R-CRAG Stratotanker-tenkvliegtuie van die Turkse Lugmag word bedryf deur die 101ste eskader, gestasioneer by die Incirlik-lugbasis. Turkye is 'n vennoot in die Airbus A400M Atlas-produksieprogram. Die Turkse Lugmag het altesaam tien A400M Atlas-vliegtuie bestel. Die eerste twee A400M Atlas is in 2014 aan die Turkse Lugmag gelewer. Al die A400M Atlas-aflewerings aan die Turkse Lugmag was geskeduleer om teen 2018 voltooi te wees. Turkish Aerospace Industries (TAI) vervaardig verskeie komponente van die A400M Atlas, waaronder die middelste voorste romp, nooduitgangdeure, agterste romp se boonste panele, agterste boonste ontsnappingsdeure, rolroere en drukvlerke; wat na die Airbus Militêre fabriek in Spanje gestuur word vir montering.
Alhoewel die Airbus A400M Atlas in wese 'n swaar taktiese transportvliegtuig is, kan dit ook op kort kennisgewing in 'n tenkvliegtuig omgeskakel word.
Paljas (rolprent)
Paljas is 'n Afrikaanse rolprent wat op 23 Januarie 1998 uitgereik is. Die regisseur was Katinka Heyns terwyl die storie deur Chris Barnard geskryf is. Dit het sowat R2,4 miljoen by die loket verdien.
Genre
Die rolprent is 'n drama.
Toekennings
Die rolprent is ingeskryf vir die 70ste Academy Award vir beste buitelandse fliek, die eerste Suid-Afrikaanse benoeming sedert die einde van die apartheidsera.
Die rolprent het in 1997 vyf toekennings by die M-Net All Africa Film Awards gewen.
Storie
'n Gesin trek na 'n afgeleë deel van die Karoo in Suid-Afrika. Hulle lewens word ingrypend verander toe 'n rondtrekkende sirkus 'n mimiekkunstenaar (gebarespeler) op die dorp agterlaat.
Hidrostatiese ewewig
Hidrostatiese ewewig of hidrostatiese balans is ’n toestand waar die uitwerking van die swaartekrag op ’n volume vloeistof of gas gebalanseer word deur ’n drukgradiënt (’n krag in die teenoorgestelde rigting). So keer die drukgradiënt byvoorbeeld dat swaartekrag die Aarde se atmosfeer in ’n dun, digte dop ineendruk, terwyl swaartekrag keer dat die drukgradiënt die atmosfeer in die ruimte uitsprei.
Hidrostatiese ewewig het ook ander rolle in astrofisika en planetêre geologie. Dit is onder meer die kenmerk wat planete en dwergplanete onderskei van ander klein liggame in die sonnestelsel. Planete en dwergplanete is voorwerpe wat genoeg swaartekrag het om hulle in 'n ronde vorm te druk en hidrostatiese ewewig te laat bereik. So ’n liggaam is simmetries gerond in ’n sferoïed of ellipsoïed, waar enige onegaligheid op die oppervlak veroorsaak word deur die relatief dun, soliede kors. Daar is tans 32 sonnestelselvoorwerpe in hidrostatiese ewewig wat deur waarneming bevestig is (hulle word somes "planemo's" genoem), nog sewe wat feitlik seker is en nog sowat honderde wat ’n moontlikheid is.
In astrofisika
In enige gegewe laag of skil van ’n ster is daar ’n hidrostatiese ewewig tussen die uitwaartse termiese druk van onder en die gewig van die materiaal wat van bo af inwaarts druk. Die isotropiese swaartekragveld druk die ster in die kompakste moontlike vorm. ’n Roterende ster in hidrostatiese ewewig is ’n afgeplatte bol tot op ’n sekere (kritieke) hoeksnelheid. ’n Uiterse voorbeeld van hierdie verskynsel is die ster Vega, wat ’n rotasieperiode van 12,5 uur het. Die gevolg is dat Vega sowat 20% groter by sy ewenaar as by sy pole is. ’n Ster met ’n hoeksnelheid van meer as die kritieke hoeksnelheid word ’n ongelyksydige ellipsoïed, en as dit nog vinniger roteer, is dit nie meer ’n ellipsoïed nie, maar peer- of eiervormig. Daarna kom nog vorms voor, hoewel vorms ná ongelyksydig nie stabiel is nie.
As die ster nabygeleë metgeselle met ’n groot massa het, is getykragte ook ter sprake en dit kan die ster in ’n ongelyksydige vorm verwring, terwyl sy blote rotasie dit ’n sferoïed sou gemaak het. ’n Voorbeeld hiervan is Beta Lyrae.
In planetêre geologie
Die begrip hidrostatiese ewewig is ook belangrik in die bepaling of ’n hemelliggaam ’n planeet, dwergplaneet of klein Sonnestelselliggaam is. Volgens die definisie van ’n planeet wat in 2006 deur die Internasionale Astronomiese Unie aanvaar is, is een van die kriteria waaraan planete en dwergplanete moet voldoen dat hulle genoeg swaartekrag het om hul eie rigiditeit te bowe te kom en hidrostatiese ewewig aan te neem. So ’n liggaam sal gewoonlik die gedifferensieerde interieur en geologie van ’n wêreld (’n planemo) hê, hoewel liggame wat amper in hidrostatiese ewewig is, soos Vesta, ook gedifferensieer kan wees. Soms is die ewewigvorm ’n afgeplatte bol, soos met die Aarde die geval is. Die dwergplaneet Haumea is egter ongelyksydig weens sy vinnige rotasie.
Daar word geglo ysige voorwerpe met ’n deursnee van groter as rofweg 400 km is gewoonlik in hidrostatiese ewewig, terwyl kleineres nie is nie. Ysige voorwerpe het ’n kleiner massa vir hidrostatiese ewewig nodig as rotsagtige voorwerpe. Die kleinste liggaam in die Sonnestelsel wat in ’n bevestigde hidrostatiese ewewig is, is die dwergplaneet Ceres, op 945 km, en die grootste liggaam wat nie in ’n hidrostatiese ewewig is nie, is die ysige maan Iapetus, op 1 470 km.
Omdat sommige planete, dwergplanete en mane ongelyke oppervlakke het, is dié definisie in ’n mate buigsaam, maar ’n spesifieke manier om ’n voorwerp se vorm volgens hierdie standaard te bepaal is nog nie aangekondig nie. Plaaslike ongelykhede kan in pas wees met hidrostatiese ewewig. Die enorme basis van Mauna Kea het byvoorbeeld die omringende aarkors vervorm en platgedruk, sodat die algemene verspreiding van massa naby aan ’n ewewig is. Die grootte van die speling wat vir die definisie toegelaat word, kan die klassifikasie van Vesta beïnvloed. Dit het miskien solied geword terwyl dit in hidrostatiese ewewig was, maar dit is sedertdien in ’n groot mate misvorm deur groot impakte (dit is nou 572,6 × 557,2 × 446,4 km).
Gallies
Die Galliese taal is een van vier oorgelewerde Keltiese tale van die Europese vasteland. Danksy 'n groter aantal oorspronklike bronne, wat bewaar gebly het, en Asterix, die gewilde Franse reeks van strokiesverhale, is dit ook die bekendste. Met die geleidelike Romanisering van Gallië het die Galliese taal uiteindelik uitgesterf. Die heilige Gregorius van Tours berig in die 6de eeu dat 'n aantal mense in sy gebied die Galliese taal nog magtig was.
Bronne en taalgebied
Gallies was die taal van 'n aantal Keltiese volke en stamme in Gallië (die huidige Frankryk), Noord-Italië, Switserland en moontlik ook Suidwes-Duitsland, wat deur die Romeine Galli genoem is. Die oudste Galliese bronne dateer uit die 4de eeu v.C. Aangesien die Kelte nie hul eie skrif ontwikkel het nie, is oorspronklike bronne nogal skaars. 'n Aantal tekste is egter in die Griekse en Latynse alfabette geskryf.
Die oorspronklike bronne bestaan onder meer uit inskrifte, wat soms tweetalig Gallies-Latyns in steentafels gebeitel of op stukkies van aardewerk geskryf is, 'n aantal sogenaamde vloekleie, wat van lood gemaak is en die beroemde kalender van Coligny. Alhoewel hierdie tekste taalkundiges in staat stel om die Galliese taal enigsins te rekonstrueer, sal die bronne weens die gebrek aan verbuigde werkwoorde, byvoeglike naamwoorde en ander belangrike woorde en woordsoorte moontlik vir altyd net 'n fragmentariese indruk van Gallies kan gee.
Taalkundige kenmerke
Die belangrikheid van Gallies vir die historiese taalwetenskap resulteer veral uit die woorduitgange, wat Keltiese tale soos Gallies byna onveranderd uit die Indo-Europese oertaal oorgeërf het. Daar is ook 'n aantal strukturele ooreenkomste met ander antieke tale soos Latyn.
Pous Gregorius VIII
Gregorius VIII was die 173ste pous van die Rooms-Katolieke Kerk in 1187. Die pous word soms verwar met Teenpous Gregorius VIII.
Biografie
Pous Gregorius VIII is gebore as Alberto de Morra ongeveer in 1110 in Benevento, Italië uit 'n adellike familie. Op jeugdige ouderdom word hy 'n Cisterciënser monnik in die klooster van Laon. In 1120 sluit hy hom aan by die Norbertyne. Sover (2008) is hy die enigste pous uit die Norbertynse orde. Alberto word deur Pous Adrianus IV as kardinaal aangestel in 1155 en in 1158 kry hy die titelkerk van St. Lorenzo in Lucina. In 1172 woon hy die konsilie van Avranches by as pouslike legaat, waar Hendrik II van Engeland vergiffenis kry vir die moord op Thomas Becket. Op 21 Oktober 1187 volg hy Pous Urbanus III op nadat Hendrik van Clairvaux geweier het en regeer tot sy dood op 17 Desember 1187. Hy word opgevolg deur Pous Clemens III. Die naam ‘Gregorius’ beteken 'wagter'.
Pontifikaat
Pous Gregorius VIII is op 25 Oktober 1187 in die amp bevestig en sy eerste daad was om die bul "Audita tremendi" uit te reik op 29 Oktober 1187 waarin hy die oproep tot die derde kruistog na die verlies van die slag van Hattin en die verowering van Jerusalem deur Saladin op 2 Oktober 1187. Die pous het nooit die derde kruistog sien gebeur nie, want sterf aan koors nog dieselfde jaar.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Neptunium
Neptunium is 'n chemiese element met simbool Np en atoomgetal 93. Dit is 'n silwerkleurige aktinied.
Enstatiet
Enstatiet is 'n mineraal uit die inosilikate. Chemies is dit 'n magnesiummetasilikaat met die formule.
Neptunium
Ontdekking
Neptunium is in 1940 deur Edwin McMillan en Philip Abelson in die laboratorium van die Universiteit van Kalifornië, Berkeley ontdek. Deur uraankerne te bombardeer met neutrone het uiteindlik 239Np ontstaan. Die was die eerste transurane element wat gesintetiseer is.
Enstatiet
Chondriete
Die mineraal word ook in chondriete aangetref. Meteoriete van die E-klas (die enstatiet-chondriete) kan 40-60% enstatiet of sy monokliniese dimorf klinoënstatiet bevat, naas kamaciet, troiliet en soms plagioklaas.
Noordoostpolder
Noordoostpolder is 'n munisipaliteit in die Nederlandse provinsie Flevoland. Die munisipale gebied het sowat 46 000 inwoners (2011) en 'n oppervlakte van 595 km². Emmeloord is die administratiewe setel van die munisipaliteit. Die Noordoostpolder is in 1942 drooggelê en die munisipaliteit is in 1962 gestig. In 1986 word die Noordoostpolder van die provinsie Overijssel by die nuut gestigte provinsie Flevoland gevoeg.
Enstatiet
Achondriete
Daar is ook enstatiet-achondriete. Hulle word aubriete genoem. Hulle bestaan hoofsaaklik uit amper FeO-vrye enstatiet met effens albitiese plgioklaas, amper FeO-vrye diopsied en forsteriet, metallieke yster en nikkel en troiliet. Daarnaas bevat hulle talle seldsame minerale wat op aarde dikwels onbekend is en wat onder sterk reduserende omstandighede gevorm het.
Kristalstruktuur
Die kristalstruktuur bevat eindelose kettings van silikaat-tetraëders wat suurstofatome op twee van hulle hoeke met 'n buur-tetraëder deel. Dit verklaar die 1:3 verhouding van Si:O. Hierdie kettings loop ewewydig aan die "c"-as van die ortorombiese sel. Die magnesium- (en/of yster-)ione sit in tetraëders gevorm deur suurstof atome van verskillende kettings en houd die vesels bymekaar. Die struktuur is verwant aan diopsied s'n.
Noordoostpolder
Die voormalige eiland Schokland lê nou in die Noordoostpolder. Die voormalige eiland Urk is 'n munisipaliteit op sy eie, en behoort nie tot die Noordoostpolder-munisipaliteit nie.
Plekke
Bant, Creil, Emmeloord, Ens, Espel, Kraggenburg, Luttelgeest, Marknesse, Nagele, Rutten, Schokkerhaven, Schokland en Tollebeek.
Neptunium
Ontdekking
Die nuwe element is na die planeet Neptunus genoem, omdat dit die eerste element is wat volg na uraan wat na die planeet Uranus genoem is. Op aarde kan dit net in baie klein hoeveelhede in uraanerts voorkom as gevolg van transmutasie. Dit ontstaan as byproduk in die vervaardiging van plutonium en hierdie proses in die element se belangrikste bron.
Aanwendings
Die aantal tegniese aanwendings van dié element is beperk. Dit kan in apparate gebruik word wat neutrone waarneem. In 2002 het navorsers in Berkeley Universiteit 'n kritieke massa van die element vervaardig.
Toksikologie en veiligheid
Navorsing van Duitse wetenskaplikes het in 1984 getoon dat neptunium-239 in been kan ingebou word, waar dit verval na plutonium-239. Hierdeur kan dalk beenkanker veroorsaak word.
Psigoanalise
duimnael|180px|Sigmund Freud, die vader van psigoanalise.
Psigoanalise is ’n stel teorieë en terapeutiese tegnieke wat verband hou met die bestudering van die onbewuste en saam ’n behandelingsmetode vir geestesteurings vorm. Die dissipline is in die vroeë 1890's gevestig deur die Oostenrykse neoroloog Sigmund Freud en stam gedeeltelik uit die kliniese werk van Josef Breuer en ander.
Opsomming
Freud het die woord "psigoanalise" in 1896 die eerste keer (in Frans) gebruik. Die Traumdeutung (Die Ontleding van Drome), wat Freud as sy "belangrikste werk" beskou het, het in November 1899 verskyn. Psigoanalise het later in verskillende rigtings uitgebrei, maar Freud het die term uitsluitlik vir sy eie denkrigting gebruik. Die basiese beginsels daarvan sluit in:
Psigoanalise is ’n omstrede dissipline en die geldigheid daarvan as ’n wetenskap word betwis. Dit bly egter ’n belangrike invloed in sielkunde, veral in sommige kringe.
Aubriet
Aubriete is 'n groep achondriete. Die aubriete is vernoem na die tipe-spesimen van 800 g wat in 1836 in Aubres, Frankryk geval het.
Hoewel hierdie achondriete duidelik verwantskap met enstatiet-chondriete wys, het hulle nie daaruit ontstaan nie. Hulle kom dalk van asteroïede waar gesmelte basalt in vulkaniese ontploffings uitgewerp is. Hulle het vroeg in die geskiedenis van die sonnestelsel ontstaan. Die hitte wat hulle gesmelt het het waarskynlik gekom van radioaktiewe oerisotope soos aluminium-26 of dalk ook yster-60 wat nou uitgestorwe is. Die plek waar hulle gevorm het is ook uniek: binne 1 AU van die son.
'n Bekende aubriet is die steen van 70 kg wat in 1946 in 'n swembad in Texas geval het. Dit word die Shallowater-meteoriet genoem, na die beesplaas naby Peña Blanca Spring, Texas.
Alle aubriete behalwe Shallowater is breccias en hulle kan soms enstatiet-kristalle bevat wat 10 cm lank is. Hulle lantaniede-verhouding is gewoonlik verarm in europium wat dikwels gesien word as bewys dat dit in 'n magma gevorm is en dat daar fraksionering plaasgevind het. Dit is moontlik dat die hele asteroïed vloeibaar gewees het en dat magmadruppels wat by ontploffings uitgespat is, ontsnap het uit die swak swaartekragveld. Die temperatuur het hoog gewees omdat enstatiet eers by 1 500 oC smelt.
Walter Miller (akteur)
Walter Miller (9 Maart 1892 – 30 Maart 1940) was 'n Amerikaanse akteur. Hy was bekend vir sy rolle in die rolprente The Green Archer (1925), Queen of the Northwoods (1929), King of the Wild (1931), en The Last of the Mohicans (1932).
Sdok Kok Thom
Sdok Kok Thom of Sdok Kak Thom (Thai: สด๊กก๊อกธม; Khmer: ស្តុកកក់ធំ) is ’n 11de-eeuse Khmer-tempel in die hedendaagse Thailand, sowat 34 km noordoos van die Thaise grensdorp Aranyaprathet. Die tempel was gewy aan die Hindoegod Shiva en is gebou deur ’n vooraanstaande priesterlike familie. Die terrein is die bekendste vir een van die betekenisvolste inskripsies van die Khmer-ryk, wat van die einde van die 9de eeu tot met die 15de eeu oor ’n groot deel van Suidoos-Asië regeer het.
Die tempel is gebou van rooi sandsteen en lateriet, en is ’n goeie voorbeeld van ’n plattelandse aanbiddingsplek tydens die ryk se goue era. Dit is klein in vergelyking met die groot monumente in Angkor, die ryk se hoofstad, maar het dieselfde basiese ontwerp en godsdienstige simboliek.
Aubriet
Isotoopverhoudings
Die aubriete wys δ49Ti-waarde wat wissel van -0,07 tot +0,24 ‰ terwyl in die meeste meteoriete die waarde net klein wisselings vertoon. Dit word verklaar deur die uiters reduserende omstandighede waaronder aubriete gevorm word. Dit laat die chalkofiele Ti(III)-oksidasietoestand naas die litofiele Ti(IV) voorkom. Die korrelasie tussen die MgO-konsentrasie en die δ49Ti-waarde wat waargeneem word wys ook dat in die magma ook isotoopfraksionering het plaasgevind tussen die twee oksidasietoestande.
Sdok Kok Thom
Geleerdes verskil oor die betekenis van die naam, wat in Oudkhmer verwys na die plek waar dit gebou is. Vertalings sluit in "Groot Rietmeer", "Groot Reservoir met Reiers" en "Oorvloedige Riete in ’n Groot Moeras".
Beskrywing
Die ontwerp van die tempel stem ooreen met ander in die Khmer-ryk, wat 700 jaar lank bestaan het. In die middel van die tempel is ’n toring van sandsteen wat as die hoofheiligdom gedien het. Die toring se deur is aan die oostekant; die ander drie kante het vals deure. ’n Paar meter noord- en suidoos daarvan is twee sandsteenstrukture bekend as biblioteke. Om die toring en biblioteke is ’n reghoekige buitehof van sowat 42 x 36 m met galerye aan al vier kante. Op verskeie plekke in die tempel is klipgraverings, insluitende blomversierings, slange en ’n figuur wat soos die Hindoegod Vishnu lyk.
Inskripsie
Die inskripsie (geklassifiseer as K. 235) is ’n geskrif van 340 reëls in beide Sanskrit en Oudkhmer wat op ’n stele van grys sandsteen gegraveer is. Die stele is 1,51 m hoog en het in die noordoostelike hoek van die buitehof gestaan. Die datum daarop is 8 Februarie 1053. Dit vertel van twee en ’n halwe eeu se diens van die tempel se stigtersfamilie aan die Khmer-konings. Die lang teks bevat ’n merkwaardige en dikwels poëtiese kyk op die geloof, konings, geskiedenis en sosiale struktuur van die tyd.
Die eerste koning wat genoem word, is Jayavarman II, wat algemeen beskou word as die stigter van die Khmer-ryk omstreeks 800. Dié geloof is gedeeltelik geskoei op dié inskripsie. Die teks maak ook melding van die feit dat hy van Java was, ’n naam wat vermoedelik na die koninkryk Champa verwys.
Die inskripsie lys nege geslagte van die tempel se stigtersfamilie en begin by Śivakaivalya, Jayavarman II se kapelaan. Dit gee ’n gedetailleerde verslag van hoe die familie hul grondgebied stelselmatig uitgebrei het tydens hul lang verbondskap met die koninklike hof. Die laaste kapelaan wat genoem word, Sadasiva, het die priesterskap verlaat en getrou met ’n suster van Udayadityavarman II se hoofkoningin. Hy het ’n nuwe naam gekry en is in beheer van bouprojekte geplaas. Dit lyk of dit die einde van die familie se rol in die koninklike binnekring was; daar word nooit weer van hulle melding gemaak in latere inskripsies nie.
Die inskripsie gee belangriks inligting oor die godsdienstige rituele en geskiedenis van die Khmer-ryk. Dit noem ook die verskuiwing van die hoofstad van Angkor na ’n nuwe terrein, Koh Ker, onder Jayavarman IV en onrus tydens die bewind van Suryavarman I. Verder gee dit baie besonderhede oor die alledaagse bestaan in die ryk en nuwe nedersettings, asook betalings vir grond – onder meer goud, bokke en waterbuffels. Dit beskryf ook die skepping van Sdok Kok Thom self, die presiese grense en grootte van die grond, werkroosters en die verhouding tussen mans en vroue in die werkspanne.
Khmer-geskrifte is soms geskryf om die hemele en die aardse elite te loof en daarom word hul waarde as feitelike weergawes van gebeure dikwels in twyfel getrek. Maar baie van die inligting op hierdie stele word deur ander tekste bevestig en van die plekke wat beskryf word, is al opgespoor. Geleerdes glo dit is dalk die belangrikste geskrif oor die Khmer-ryk uit die ryk self.
CAC 40
Die CAC 40 ('n afkorting van Cotation Assistée en Continu, "voortlopende lysting") is 'n Franse effektebeurs-indeks en die leidende indikator vir die effektebeurs Euronext in Parys. Die indeks verteenwoordig die veertig belangrikste aandele en is saamgestel uit maatskappye wat ten opsigte van hulle markkapitalisasie tot die eenhonderd grootstes in Frankryk behoort. Sy basisindeks van 1 000 is op 31 Desember 1987 vasgestel. Vanaf 1 Desember 2003 mag die indeks (onder inagneming van die ekonomiese gewigte) vry beweeg.
'n Besondere kenmerk van die CAC 40 is dat, alhoewel hy uit Franse maatskappye saamgestel is, sowat 45 persent van die aandele in buitelandse besit is. Die groot aandeel buitelandse beleggers is die resultaat van 'n lang reeks privatiserings, wat vanaf die tagtigerjare van die 20ste eeu in Frankryk plaasgevind het.
Samestelling
'n Lys van die maatskappye in die CAC 40 (soos gelys op 27 November 2022):
Kuberspioenasie
Kuberspioenasie is die geruik van die internet, netwerke of individuele rekenaars deur middel van instaanbedieners om beskermde digitale inligting te verkry sonder die toestemming en kennis van die eienaar van die inligting oor individue, mededingers, groepe, regerings en vyande vir persoonlike, ekonomiese, politieke of militêre voordeel. Metodes sluit in kuberkraaktegnieke en kwaadwillige sagteware, insluitend Trojaanse perde en spioenasiesagteware. Dit kan heeltemal aanlyn gedoen word vanaf rekenaarlokale van professionele persone op basisse in die buiteland, of dit kan infiltrasie tuis behels deur rekenaar-opgeleide konvensionele spioene en molle, of in ander gevalle kan dit die kriminele werk wees van kwaadwillige kuberkrakers en sagteware-programmeerders.
Besonderhede
Kuberspioenasie behels gewoonlik die gebruik van sulke toegang tot geheime en geklassifiseerde inligting of beheer van individuele rekenaars of hele netwerke vir 'n strategiese voordeel en vir sielkundige, politieke en fisiese ondermyningsaktiwiteite en sabotasie. Meer onlangs behels kuberspioenasie ook die ontleding van openbare aktiwiteite op sosiale webwerwe soos Facebook en Twitter.
Sulke operasies, soos nie-kuber-spioenasie, is gewoonlik onwettig in die slagofferland, terwyl dit ten volle ondersteun word deur die hoogste regeringsvlak in die land van die aanvaller. Die etiese situasie hang ook af van die standpunt, veral die mening van die betrokke regering.
Voorbeelde
Cozy Bear: 'n goed toegeruste, baie toegewyde en georganiseerde kuberspioenasiegroep wat volgens F-Secure sedert minstens 2008 vir die Rusland werk.
Aloe bukobana
Aloe bukobana is 'n aalwyn wat inheems aan Burundi, Rwanda, Tanzanië en Uganda is.
Ongemerkte bergadder
Identifikasie
Die slang word 25 tot 30 cm lank met 'n maksimum van 35cm. Dit is valerig rooibruin, maar kan dowwe, donkerder vlekke op die rug hê. Dit vreet akkedisse en knaagdiertjies.
Prieska
Prieska is 'n Noord-Kaapse dorp op die suidelike oewer van die Oranjerivier, sowat 130 km noordwes van Britstown en 75 km suidoos van Marydale.
Rebekka Johnson
Rebekka Johnson is 'n Amerikaanse vervaardiger, aktrise, en regisseuse. Sy is bekend vir haar rolle in die rolprent This Is 40 (2012) en in die televisiereekse Boiling Points (2003), Speakeasy: With Paul F. Tompkins (2012), en GLOW (2017).
Prieska
Dit het omstreeks 1878 as dorpie begin ontwikkel rondom die plek waar boere getrek het wanneer die panne ná reën vol was. Dit is deur 'n dorpsbestuursraad geadministreer vanaf 1882 en het in 1892 munisipale status verwerf. Die naam, wat vroeër Priskab was, is afkomstig van die inheemse Korana-taal en beteken "plek van die verdwaalde ooi". Dit was die toneel van gevegte tydens die Tweede Vryheidsoorlog.
Die bevolking was in 1978 sowat 9 000, waarvan sowat 2 000 wit was. Die bevolking volgens die 2011-sensus was 14 247.
NG gemeente
Vir hoofartikel, sien NG gemeente Prieska
Die gemeente Prieska is in 1878 afgestig van die moedergemeente, Victoria-Wes. Reeds op die vergadering van die Ring van Beaufort-Wes in 1874 is tot die afstigting van die gemeente besluit. Eers ná 'n tweede vergadering van die "Commissie voor de vermeerdering van Gemeenten", en wel op 11 Maart 1878, het die stigting 'n voldonge feit geword.
By afstigting het die gemeente bestaan uit 2 100 siele en 510 lidmate, en die grense het van Brakfontein aan die Grootrivier tot by Boegoeberg (die latere Groblershoop) gestrek. Aan die begin is die godsdiensoefeninge onder bokseile gehou, en later in 'n groot tent. Die Kaapse parlement het in 1880 deur 'n spesiale besluit 'n stuk grond vir 'n kerkgebou geskenk en op 8 September 1883 het die inwyding van die kerk plaasgevind.
Jare lank is die gemeente deur konsulent-leraars bearbei en eers aan die einde van 1880 is die eerste beroep op ds. S.H. Kuhn, met nog verskeie vergeefse beroepe daarna, uitgebring. Ds. August Ahrbeck was die eerste vaste leraar en is op 17 Januarie 1885 as proponent georden en bevestig. In 1906, tydens die bediening van ds. R.J. van Niekerk, die tweede leraar van die gemeente, is 'n nuwe pastorie gebou.